VS001543
Datum: 1995-04-28T02:00:00.000+02:00
datum_sodbe_i_stopnje: 2002-03-01T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: srednje hudi primeri
odskodnina: 3.200.000,00 SIT
opombe: II Ips 411/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Prometna nesreča.

## Poškodba

Odprt večdelni prelom leve stegnenice s 4 cm globoko rano na njeni zadnji strani, odrgnine na bradi, prsnem košu in obeh kolenih ter rana na levem uhlju.

## Telesne bolečine

1.000.000,00 SIT Oškodovanec je 6 dni trpel stalne hude bolečine, 7 dni stalne srednje hude bolečine in 3 mesece občasne srednje hude bolečine. Po tem času so bolečine prešle v lahke bolečine, ki jih oškodovanec še vedno občasno trpi.

#### Hospitalizacija

Hospitaliziran 12 dni ter pri tem prestal operativni poseg, pri katerem so mu vstavili ploščice in vijake na mestu zloma. Ob koncu zdravljenja je bil ponovno hospitaliziran še za 5 dni v zvezi z odstranitvijo ploščic in vijakov.

#### Nevšečnosti med zdravljenjem

Večkrat je bil podvržen rentgenskemu slikanju. 4 mesece je pri hoji uporabljal bergle, po tem času pa jih je občasno uporabljal še nadaljnjih 5 mesecev. Jemal je zdravila in opravljal terapijo za razgibavanje spodnjih okončin.

Zdravljenje oškodovanca je trajalo 11 mesecev.

## Strah

400.000,00 SIT Utrpel je kratkotrajen, a hud primarni strah. Zatem je trpel sekundarni strah za izid zdravljenja, in sicer srednje hude intenzitete 3 mesece, zatem pa še lažje intenzitete do konca zdravljenja.

## Zmanjšanje življenjske aktivnosti

1.500.000,00 SIT Življenjske aktivnosti oškodovanca so zmanjšane za 10%. Oškodovanec trpi bolečine zaradi zmanjšanja mišične mase v levi stegnenici in tudi funkcionalno pomembni skrajšavi le-te za 2 cm. Zaradi tega ima težave, ki se stopnjujejo pri večjih naporih, daljši hoji, pri športu in pri sunkovitih gibih. Še vedno lahko opravlja vsa dela in aktivnosti kot pred poškodbo. Tudi sicer dela v isti dejavnosti kot pred poškodbo, vendar dela drugačna dela, ki ne zahtevajo pogostega poklekanja, pogostih sklanjanj in počepanj. Zaradi pretežno stoječega dela mu noga, zaradi obremenitve, pogosto odrveni.

## Skaženost

300.000,00 SIT Oškodovancu so ostale vidne brazgotine na levem ušesu in pod brado ter na levem stegnu. Te brazgotine, čeprav pri širši okolici ne vzbujajo posebne pozornosti, zgražanja ali pomilovanja, pa mu kljub temu predstavljajo nevšečnosti pri raznih aktivnostih, kot so kopanje, šport in podobno.

---

ZOR člen 200, 203